**Përgjigjia Nr.29**

Në përgjigje të pyetjeve AAC ju sqaron se:

1. Kemi verifikuar dhe nuk kemi gjetur që Kërkesa e datës 5 tetor 2022, të ketë mbrritur ndonjëherë në adresën e Autoritetit të Aviacionit Civil. Janë parë Regjistri i Kërkesave dhe Përgjigjeve që administrohet nga Koordinatori për të Drejtën e Informimit dhe ai i postës/ korrespondencës për hyrje – daljet që mbahet nga Sektori i Burimeve Njerëzore dhe Arkivës dhe nuk ka rezultuar gjë.

2. Lidhur me pyetjen për hapat që do ndiqen në lidhje me këtë rast, ju konfirmojmë se AAC e gjenë korrekte, të plotë dhe të përfunduar procedurën e ankimit që denoncuesja ka ndjekur pas konstatimit të dëmtimit të valixhes me Zyrën e Të Humbura & Gjetura (*Lost & Found Office*) në Aeroportin e Tiranës dhe me kompaninë ajrore **Sun Express**, të cilën e keni risjellë edhe ju në Kërkesën tuaj për Informim, ndonëse denocuesja nuk e konsideron si të tillë dhe ka rezerva.

3. Sa i përketë pyetjes për ndonjë marrëveshje apo kontratë të lidhur midis Autoritetit të Aviacionit Civil dhe kompanisë Sun Express për mbulimin e dëmeve që u shkaktohen palëve të treta, ju bëjmë me dije se bazuar në Kodin Ajror të Republikës së Shqipërisë (Ligj nr.96/2020) dëmtimet ndaj palëve të treta janë përgjegjësi e operatorit të avionit (**Nënkapitulli II – Përgjegjësia për dëmtimet ndaj palëve të treta**) dhe se për kërkimin e dëmshpërblimeve për dëmet e shkaktuara zbatohen dispozitat ligjore të Kodit Civil të Republikës së Shqipërisë.

4. Për pyetjen se çfarë procedure duhet të ndjek zonja për zgjidhjen e këtij problemi, ju sqarojmë se denoncuesja është ende në kohë për të vijuar kërkimet e saja duke ngritur një padi civile për zhdëmtimin e dëmit ndaj transportuesit ajror, kompanisë Sun Express, bazuar në nenin 144 – **Dëmtimi i bagazheve** (Ligj nr.96/2020 Kodi Ajror i Republikës së Shqipërisë – **Nën kapitulli III – Përgjegjësia kontraktuese**), në Gjykatën e Rrethit Gjyqësor Tiranë.